Alan Walker (musikkviter)

Alan Walker (født 6. april 1930) er en britisk-kanadisk musikkviter og universitetsprofessor kjent for sin biografi om den ungarske komponisten Franz Liszt.

Biografi 
Walker ble født i Scunthorpe i Lincolnshire. Han mottok et LGSM-sertifikat i 1949, et ARCM i 1950, en bachelorgrad i musikk fra Universitetet i Durham i 1956 og en doktorgrad i musikk i 1965. Mellom 1957 og 1960 studerte han privat sammen med Hans Keller. Disse studietimene ble gjenopptatt da Walker møtte Keller ved BBC i 1961.

I perioden 1958–61 foreleste Walker ved Guildhall School of Music, hvor han hadde studert piano sammen med Alfred Nieman tidligere. Niedman var kjent for å lære bort improvisoriske teknikker. Han underviste også ved Universitetet i London  mellom 1954 og 1960. Walker arbeidet ved BBC Radio Music Division som en produsent mellom 1961 og 1971. Walker ga opp radioproduksjon til fordel for en stilling som musikkprofessor ved McMaster University i Hamilton i Ontario, hvor han ledet Department of Music i perioden 1971-1980 og 1989–1995. I 1981 ble han ansvarlig for opprettelsen av McMaster of the first graduate program innenfor musikkritikk i Canada. Siden 1995 har han vært professor emeritus ved McMaster. Mellom 1984 og 1987 var han «Distinguished Visiting Professor of Music» ved City University i London.

Hans tre-binds biografi om Franz Liszt, som han brukte 25 år på å fullføre, har blitt veldig godt mottatt. Ofte brukte adjektiver i beskrivelser av verket er blant annet «monumental» «magisterial», og har blitt antatt å ha «gravet opp mye nytt stoff og gitt en sterk impuls til videre utforskning». Walker har selv sagt at da han fant ut at «det ikke fantes én anstendig bok på engelsk om Liszt», tenkte han at han måtte skrive en selv. Han bemerket dog at han måtte forholde seg til kildene og dokumenterte fakta, og at han ikke kunne lage påstander som ikke kunne verifiseres av en troverdig kilde.

Det første bindet av biografien vant James Tait Black Memorial Prize innenfor biografi i 1983 og ble kåret til beste musikkboken av Yorkshire Post Newspapers i 1984. Biografien, bestående av tre deler, ble tildelt Royal Philharmonic Society Book Award i 1999.

TIME Magazine roste biografien og kalte den «et strukturert portrett av Liszt og hans tid uten sidestykke», og hevdet videre at Walkers verk var «like sterk på musikken som på hans liv», og at det fortalte om «Liszts lik med større forståelse og klarhet enn noen annen tidligere biograf.» The New York Times anmeldte det andre bindet i serien, og kritiserte Walker for å ha et «for positivt syn på helten», men kalte allikevel hans utforskning av emnene rundt Liszt «imponerende», og skrev at «det kan virke som herr Walker vet alt om livet til Liszt, alt tilknyttet Liszt, gjennom hver eneste dag i det lange livet til det geniet». Musikkritikeren Tim Page i The Washington Post inkluderte det tredje bindet i serien i hans årets-beste-bøker-liste, og kalte den «utvilsomt et landmerke» og «omhyggelig detaljert, lidenskapelig skrevet og til tider svært berørende».

Walker har også skrevet mye om Robert Schumann og Frédéric Chopin, og han underviser fremdeles i Canada, USA og Storbritannia om de tre musikerne.

Walker bor i Ancaster i Ontario. Han er direktør for «The Great Romantics», en årlig festival i Hamilton, Ontario.

Æresbevisninger 
 Honorary Fellow of the Guildhall School of Music, 1974.
 Hungarian Liszt Society Medal, 1980
 American Liszt Society Medal, 1984
 Fellow of the Royal Society of Canada, 1986
 Pro Cultura Hungaria Medal (Government of Hungary), 1995
 Honorary D. Litt (honoris causa) from McMaster University, 2002

Publikasjoner i utvalg 
 1962 – A Study in Music Analysis
 1966 – An Anatomy of Musical Criticism
 1967 – Symposium on Chopin (red.)
 1970 – Symposium on Liszt (red.)
 1970 – Franz Liszt: The Man and His Music. New York: Taplinger Publishing ISBN 0-8008-2990-5.
 1972 – Robert Schumann: The Man and His Music, 1972. ISBN 0-214-66805-3.
 1972 – Symposium on Schumann (red.), 1972.
 1983 og 1987 – Liszt: v. 1. The virtuoso years, 1811-1847. Innbunden utgave publisert av Knopf, 1983, pocketutgave utgitt av Ithaca: Cornell University Press og revidert, 1987. ISBN 0-394-52540-X for alle tre innbundne utgaver. ISBN 0-8014-9421-4 for v. 1 revidert.
 1989 – Liszt: v. 2. The Weimar years, 1848-1861. Knopf and Cornell University Press (intet nytt materiale), 1989. Revised ISBN 0-8014-9721-3.
 1991 – Liszt, Carolyne, and the Vatican: The Story of a Thwarted Marriage (sammen med Gabriele Erasmi). 1991.
 1995 – The Diary of Carl Lachmund: An American Pupil of Liszt (Editor), 1995.
 1996 og 1997 – Liszt: v. 3. The final years, 1861-1886. Knopf and Cornell University Press, 1996 and 1997. Cornell edition has ISBN 0-8014-8453-7.
 2002 – The Death of Franz Liszt: Based on the Unpublished Diary of his Pupil Lina Schmalhausen (red.). Cornell University Press, 2002. ISBN 0-8014-4076-9.
 2005 – Reflections on Liszt, 2005.
 2009 – Hans von Bülow: a Life and Times, OUP, 2009.

Walker har også skrevet over 100 artikler for vitenskapelige musikkpublikasjoner, blant annet en biografiartikkel om Liszt for Grove's Dictionary of Music and Musicians (2001). Han har blant annet skrevet:
 «Aesthetics versus Acoustics», The Score, nr. 27, juli 1960.

Referanser

Eksterne lenker 
 The Alan Walker Fonds 
 Great Romantics Festival 
 American Liszt Society  Besøkt 14. mai 2014

Canadiske professorer
Musikkhistorikere
Personer fra Scunthorpe
Personer fra Hamilton i Ontario